NaiveNeuron/SloPal huggingface dataset:
Blanár, Juraj, poslanec NR SR (2010-10-15):
Vážený pán poslanec Osuský, „I fully agree with your dream and I have the same dream as you“. Chcel by som vám poďakovať v prvom rade za to, že bolo to naozaj analytické vystúpenie, a oceňujem to, pretože ste to rozobrali z každej strany, a povedať zároveň, že ja som tiež nerád reagoval na vedomostnú ekonomiku, lebo myslím si, že o tom to nebolo, ale nemohol som nezareagovať na dvoch vašich koaličných partnerov. Páčilo sa mi, akým spôsobom ste vysvetlili vysvedčenie, pretože to si myslím aj ja. Takto by sa malo k nemu pristupovať. A nie len preto, že jedno vysvedčenie alebo dve boli ufúľané vrátené späť, preto budeme takéto niečo robiť. Lebo dehonestujeme naozaj výsledok. Ale predsa len nemusíme sa presviedčať, všetci chceme, aby sme boli vzdelanejší, aby jazyk bol kvalitnejší, ale som presvedčený, pán poslanec, vy ako vysokoškolský pedagóg, že by ste určite neotvorili nový študijný odbor na vašej katedre, pokiaľ by ste nemali odborníka, ktorý ho bude garantovať. A toto je problém, o ktorom rozprávame v súvislosti s anglickým jazykom. A na tom sa určite zhodneme. No a možno posledná vec, to už je možno politická úplne jasne, pretože vy ste reprezentantom silne ultrakonzervatívnej strany a odporcom všetkého, čo je povinné. Kritizujete všetko, čo bolo za minulého režimu, a prekvapuje ma, že vy idete zahlasovať za niečo, čo je povinné? Tak to by ma naozaj zaujímalo, či sa to združuje nejakým spôsobom s vaším ultrakonzervatívnym prístupom k politike. Ďakujem veľmi pekne.
Bugár, Béla, podpredseda NR SR (2018-10-24):
Prezentujme sa a hlasujme. (Hlasovanie.) Prítomných 147, za 94, zdržalo sa 51 poslancov, 2 nehlasovali. Zákon sme schválili. Teraz prosím pani poslankyňu Sárközy, aby uviedla v druhom čítaní hlasovanie o návrhu skupiny poslancov na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty (tlač 1096). (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov , tlač 1096.)
Matovič, Igor, poslanec NR SR (2018-10-24):
Zsolt, som veľmi rád, že si v podstate taký autentický svedok tých predvolebných bilbordov a predvolebných sľubov strany MOST – HÍD o tom, že charakter rozhoduje. Asi sám vieš, že keď tento, toto heslo vznikalo alebo tieto bilbordy vznikali, že čo ste v skutočnosti tým mysleli. Čiže vieš presne o tom, o tom duchu tohto hesla. Tak ako Ústavný súd má chrániť a má strážiť ducha zákonov, ktoré posudzuje, tak takisto ty vieš, čo tým bolo presne myslené. A asi viem si predstaviť, že keby som v tvojej koži, a zrazu zistím..., alebo predseda ma nechá rozprávať pred voľbami o tom, že, zaprisahávať sa, že so SMER-om určite nezhrešíme, a potom pri prvej možnosti s tým SMER-om predseda zhreší a natiahne do toho aj všetkých ostatných ľudí, tak asi by som to veľmi ťažko znášal a viem si predstaviť v podstate to tvoje sklamanie zo svojej vlastnej strany. Ale veľmi dobre hovoríš to, že pri tomto hlasovaní a budúcnosť si bude pamätať iba toho, kto najviac zradil. Nikto to nebude vyčítať fašistom. Od nich to nikto neočakáva, nikto to nebude vyčítať SMER-u, nikto to nebude vyčítať Dankovi, ale všetci budú hovoriť o tom, že toto bol ten moment, kedy ďalšíkrát strana MOST – HÍD v kľúčovej veci zradila verejný záujem, zradila Slovensko, zradila záujem občanov Slovenskej republiky maďarskej národnosti žijúcich na južnom Slovensku, ktorých táto strana zastupuje. A je mi veľmi ľúto, že áno, tak aj ty hovoríš, že možno niekto si neuvedomuje, že svojím hlasovaním napomôže tomu, že tento zákon bude schválený, ale potom už bude stačiť iba koalícia SMER, SNS, MOST – HÍD, traja od..., bývalí zo SME RODINA a ešte fašisti k tomu, majú poho... (Prerušenie vystúpenia časomerom.)
A. Belousovová, podpredsedníčka NR SR: (2010-03-02):
Pán poslanec Janiš, máte slovo.
Kuffa, Filip, poslanec NR SR (2022-04-28):
Pani kolegyňa Zemanová, dve veci. Za prvé tu sa vytvára taký obraz, že my ideme hlasovať o nejakom spravodlivom procese, alebo teda o tom, že si máme byť všetci rovní. A v tej parlamentnej tlači 1010, neviem, či ste si ju čítali, či nie, tam sa píše okrem iného: „Bolo so súhlasom prokurátora Úradu špeciálnej“ prokuratóry... „prokuratúry začaté trestné stíhanie a vznesené obvinenie aj osobe doc. JUDr. Robert Fico, CSc., poslanec Národnej rady Slovenskej republiky.“ Čo vy sa tu tvárite, akože nič sa nedeje, že musíme začať proces alebo čo? Však ten proces predsa začal podľa toho uznesenia, ktoré tu máme k dispozícii. My ideme hlasovať o tom, tak ako je tam uvedené, v tom záhlaví, o vydaní súhlasu na vzatie do väzby poslanca Národnej rady, takže prosím vás, netrepte tu, netrepte, nepíšte somariny, všade to čítam, z každej strany, nedá sa to čítať, počúvať a tak ďalej. A tú druhá vec, ktorá tu padla, že vy sa tu tak vyhovárate, že my ho nejdeme poslať akože poslanci do väzby, veď o tom predsa rozhodne nezávislý súd. A ja sa pýtam teraz, ktorý nezávislý súd máte na mysli? Máte na mysli tie nezávislé súdy, ktoré niektoré mali svoje cenníky na rozhodnutia, ktoré vydávali, alebo máte na mysli tie ústavné súdy, o ktorých sa konštatovalo, že, že Najvyšší súd tu ako najviac porušuje tie pravidlá? Však to včera tu bolo povedané v rozprave. Tak to by ste mi mohli povedať, teda ktorú tú nezávislú inštitúciu máte na mysli.
Sulík, Richard, poslanec NR SR (2013-03-12):
Ďakujem pekne. Dámy a páni, mal som pripravený prejav, v ktorom som chcel odôvodniť, prečo je tento návrh na obžalobu prezidenta oprávnený, prečo sú naplnené predpoklady na to, aby prvýkrát v histórii Slovenska sme takýto krok spravili. Chcel som vysvetliť poslancom, ale najmä pánovi prezidentovi, ktorý tu, bohužiaľ, chýba, prečo sme sa k tomuto kroku rozhodli, a chcel som si, naopak, možno vypočuť jeho dôvody, prečo konal, ako konal. Čakal som, že pán prezident príde. Bohužiaľ, musím konštatovať, že pán prezident je jeden obyčajný zbabelec. Okrem toho, že je hanbou tejto krajiny, je to ešte ja zbabelec. Tento prezident, táto bábka v rukách SMER-u, mi nestojí za to, aby som s ním strácal čas. Ďakujem vám veľmi pekne. (Potlesk.)
B. Bugár, podpredseda NR SR: (2005-02-09):
Konštatujem, že Národná rada Slovenskej republiky v tajnom hlasovaní zvolila Petra Abraháma a Miloša Mistríka za členov Rady pre vysielanie a retransmisiu. Vážené panie poslankyne, vážení páni poslanci, tak ako som už oznámil, na budúcej schôdzi budú opakované voľby a takisto aj voľby v prípade novovytvoreného výboru na kontrolu použitia informačno-technických prostriedkov. Končím rokovanie 40. schôdze Národnej rady Slovenskej republiky. (Rokovanie 40. schôdze NR SR sa skončilo o 11.35 hodine.)
Laurenčík, Milan, podpredseda NR SR (2020-04-22):
Ďakujem veľmi pekne. Ďalší do rozpravy, pán poslanec Dostál.
P. Paška, predseda NR SR: (2007-03-27):
(Hlasovanie.) 144 prítomných, 80 za, 58 proti, 4 sa zdržali, 2 nehlasovali. Konštatujem, že sme odsúhlasili túto zmenu, doplnenie programu rokovania schôdze Národnej rady. Nech sa páči, pán poslanec Mikloško, procedurálny návrh.
B. Bugár, podpredseda NR SR: (2005-01-20):
(Hlasovanie.) Prítomných 128 poslancov, za 83, proti 13, zdržalo sa 29, nehlasovali 3. Konštatujem, že Národná rada schválila návrh uznesenia. Pristúpime teraz k hlasovaniu o informácii vlády Slovenskej republiky o príprave a objeme pomoci postihnutým oblastiam živelnou pohromou v Ázii a Afrike . Návrh uznesenia je, aby Národná rada Slovenskej republiky brala na vedomie, teda berie na vedomie túto informáciu o príprave a objeme pomoci postihnutým oblastiam živelnou pohromou v Ázii a Afrike. Dávam o tomto návrhu uznesenia hlasovať. Nech sa páči, prezentujme sa a hlasujme. (Hlasovanie.) Prítomných 130 poslancov, za 110, zdržali sa 17, nehlasovali 3. Konštatujem, že uznesenie sme schválili. Vážené panie poslankyne, vážení páni poslanci, týmto končím rokovanie 36. schôdze Národnej rady Slovenskej republiky, teda vyhlasujem 36. schôdzu za skončenú. (Rokovanie 36. schôdze NR SR sa skončilo o 18.35 hodine.) (Po skončení rokovania 36. schôdze NR SR pokračovalo rokovanie 35. schôdze NR SR.)
Pellegrini, Peter, podpredseda NR SR (2020-07-10):
Na vaše vystúpenie, pán poslanec, šesť faktických poznámok. Ako prvý pán poslanec Kuffa Filip. Pán poslanec Kuffa Štefan, už ste sa prihlásili až po tom, ako som uzavrel. Takže na vašu faktickú už nebudem prihliadať. Musíte sa prihlásiť počas vystúpenia pána poslanca. Pán poslanec Kuffa Filip.
P. Farkas, poslanec: (2001-12-13):
J. Migaš, predseda NR SR: Dobre, prezentujme sa a hlasujme. Hlasujme o druhom návrhu pána poslanca. (Ruch v sále.)
Matovič, Igor, poslanec NR SR (2015-03-20):
...aby každý podvodník vedel, že keď úmyselne nezaplatím niekomu jeho mzdu, aj keď mi ju fakturuje, aj keď to nie je priamo zamestnanec, ale mi ju fakturuje, cenu práce, tak spácham trestný čin. Čiže aby ho to odradilo, lebo aj tí podvodníci dobrovoľne do basy nechcú ísť. Ale teda hovorím a lobujem aj za to druhé riešenie, že poďme riešiť tento problém aj systémovo. A existuje naozaj elegantné jednoduché riešenie zaviesť povinnosť platiť faktúry do poradia. Áno, sú s tým spojené niektoré možno problémy, ktoré by bolo treba doladiť, ale prínos by bol omnoho, omnoho väčší na vyčistenie podnikateľského prostredia od podvodníkov, ako problémy, ktoré by s tým boli spojené. Ďakujem veľmi pekne za podporu tohto návrhu.
Andreánsky, Ladislav, poslanec NR SR (2019-03-27):
Ďakujem. Vážený pán predsedajúci, vážené panie poslankyne, vážení páni poslanci, v popoludňajšej rozprave bol podaný jeden pozmeňujúci a doplňujúci návrh pána poslanca Klusa, ktorý ho však vzal späť. V opätovne otvorenej rozprave podala pozmeňujúci a doplňujúci návrh pani poslankyňa Smolíková. Najskôr budeme hlasovať o pozmeňujúcich návrhoch zo spoločnej správy, ktorá obsahuje osem pozmeňujúcich a doplňujúcich návrhov. Pán predsedajúci, dajte, prosím, hlasovať spoločne o bodoch 1 až 8 spoločnej správy s odporúčaním gestorského výboru schváliť.
Blanár, Juraj, podpredseda NR SR (2022-05-25):
Pán poslanec, zvládli ste to, gratulujem. Na vaše vystúpenie sú dve faktické poznámky. Pán predseda výboru Kremský, nech sa páči.
Mizík, Stanislav, poslanec NR SR (2021-09-29):
Ďakujem za slovo. Pán Valášek, taká dôležitá drobnosť. Existuje obrovské množstvo obcí, množstvo oblastí, kde nie je zavedený plyn, ani tam nie sú solárne panely a nikdy nebudú, nikdy, hovorím. Žiadna diverzifikácia tam nebude. Na vidieku to nie je žiadna romantika kúriť drevom, pán Valášek. Veru, veru, pán Valášek. Skúste rúbať drevo a píliť. Tam je to tvrdá realita! Asi o tom niečo viem, lebo aj ja kúrim drevom. A deti tam neumierajú na pevné častice, tam sú deti zdravé ako repy a tvrdé ako buky. A s tou Moskvou ste prestrelili. Ale čo, vás dobre vyškolili v Amerike, keď ste tam študovali spolu s Hegerom a Drobom. A ostatné už povedali moji predrečníci. Ďakujem za slovo.
Lebocký, Tibor, poslanec NR SR (2015-03-11):
Ďakujem za slovo. Vážený pán poslanec Simon, ja som naozaj prekvapený týmto vystúpením, pretože na 90 – 95 % otázok, ktoré si postavil v rámci tohto vystúpenia, si dostal odpoveď už v rámci rokovania u nás na výbore, respektíve potom pri zasadnutí gestorského výboru pre pôdohospodárstvo a životné prostredie. Myslím si, že spústu nepresností si tam uviedol. Neviem, kto ti to vystúpenie pripravoval? Dotknem sa len niektorých v rámci toho krátkeho limitu dvoch minút. Musíš si uvedomiť, že za finančné náklady, ktoré znáša výrobca, sa naozaj nepovažujú všetky výdavky. Ale to nesúvisí s tým, teda hovorím teraz o finančných nákladoch na vybudovanie alebo výstavbu zariadenia pre zber odpadov, na zhodnocovanie odpadov, nemôžeš stotožňovať pojem výdavky a náklady alebo teda uznateľné náklady. Z toho dôvodu, že tu existujú nejaké pravidlá účtovníctva, kedy nie všetky výdavky možno uznať za náklady. Najmä tie výdavky, ktoré sú vynaložené v rámci nadobúdacieho procesu hmotného majetku a jeho odpisovania. Čiže to je podstatný rozdiel. Takisto si tam tvrdil, že organizácia zodpovednosti výrobcov nemôže tvoriť zisk. Je to nepravdivé tvrdenie a to by si mal vedieť, však sme sa tomu venovali aj na výbore. OZV-éčko môže tvoriť zisk, ale musí spätne tento vyprodukovaný zisk výlučne použiť na plnenie v oblasti odpadového hospodárstva. Rovnako potom ďalšie tvrdenie, že starosta nevidí do finančných tokov. Áno, to je v poriadku. Ale spytujem sa, načo by do toho videl? Však on žiadne náklady nevynakladá. Pre neho je dôležité, aby systém fungoval, aby všetky nádoby, ktoré sú pripravené na odvoz, boli včas odvezené. Ďakujem pekne.
Grendel, Gábor, podpredseda NR SR (2020-06-03):
Pán poslanec Mazurek.
P. Hrušovský, predseda NR SR: (2003-10-21):
M. Maxon, poslanec: Pán predseda, my rešpektujeme politické dohody a nakoniec významná časť opozície ten návrh podporila, ale stala sa procedurálna chyba, lebo ten návrh nikto v snemovni nepredniesol a rokovací poriadok jasne hovorí, že návrhy je potrebné predniesť. To takisto sme mohli hlasovať o tom návrhu, ktorý neuplatnil, ale stiahol pán poslanec z poslaneckého klubu ANO, Banáš, takže tu sa stala procedurálna chyba, že nikto ten návrh nepredniesol.
V. Veteška, podpredseda NR SR: (2005-03-17):
Vážená dáma a páni poslanci, tento materiál sa prerokúva bez rozpravy. Musím sa vás opýtať, a rád sa pýtam, máte otázky k vystúpeniu pána ministra? Nie sú otázky. Prerušujem rokovanie o tomto bode programu a zároveň aj prerušujem dnešné rokovanie 41. schôdze Národnej rady Slovenskej republiky. Budeme pokračovať v rokovaní zajtra ráno o 9.00 hodine. Dobrú noc. (Prerušenie rokovania o 19.04 hodine.)
Goga, Pavol, poslanec NR SR (2014-01-30):
Ďakujem. Zápisnica o výsledku tajného hlasovania o návrhu na voľbu na člena Správnej rady Tlačovej agentúry Slovenskej republiky v oblasti informačných technológií, ktoré sa konalo 30. januára 2014. Na tajné hlasovanie o návrhu na voľbu člena Správnej rady Tlačovej agentúry Slovenskej republiky v oblasti informačných technológií bolo vydaných a poslanci si osobne prevzali 91 hlasovacích lístkov, teda na voľbe bolo prítomných 91 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu člena Správnej rady Tlačovej agentúry Slovenskej republiky v oblasti informačných technológií všetci poslanci odovzdali hlasovacie lístky. Z 91 odovzdaných hlasovacích lístkov boli 2 neplatné. Z 89 platných hlasovacích lístkov overovatelia zistili, že o návrhu na voľbu Petra Alakšu za člena Správnej rady Tlačovej agentúry Slovenskej republiky v oblasti informačných technológií hlasovalo za 80 poslancov, proti boli 2 poslanci, 7 poslanci sa zdržali hlasovania. Na schválenie návrhu na voľbu člena Správnej rady Tlačovej agentúry Slovenskej republiky je potrebný súhlas nadpolovičnej väčšiny hlasov prítomných poslancov Národnej rady Slovenskej republiky. Overovatelia konštatujú, že v tajnom hlasovaní bol za člena Správnej rady Tlačovej agentúry Slovenskej republiky v oblasti informačných technológií zvolený Peter Alakša. Zároveň ma overovatelia poverili oznámiť výsledok Národnej rade Slovenskej republiky. Ďakujem.
Hrnčiar, Andrej, podpredseda NR SR (2017-05-12):
Dávam slovo spravodajcovi, ktorého určil navrhnutý gestorský výbor pre zdravotníctvo, poslancovi Alanovi Suchánkovi, nech sa páči.
Sabo, Michal, poslanec NR SR (2024-01-11):
Nie, lebo... Sa tu stalo, že... (Prerušenie vystúpenia predsedajúcim.)
P. Hrušovský, predseda NR SR: (2005-10-28):
(Hlasovanie.) 118 prítomných, 103 za, 7 sa zdržalo, 8 nehlasovalo. Národná rada vládny návrh zákona schválila . Ďakujem, pán poslanec. Poprosím pána predsedu ústavnoprávneho výboru, aby z poverenia výboru predložil návrhy hlasovaní k prerokúvanému návrhu vlády na vydanie zákona, ktorým sa mení a dopĺňa zákon o slobodnom prístupe k informáciám (tlač 1271). Poprosím pána podpredsedu vlády a ministra spravodlivosti, aby zaujal miesto pre navrhovateľov. Pán poslanec Drgonec, máte slovo. J. Drgonec, poslanec: Ďakujem za udelenie slova. V rozprave nezazneli nijaké pozmeňujúce návrhy k tomuto návrhu zákona. Zo spoločnej správy vyplynuli tri pozmeňujúce návrhy. Gestorský výbor odporúča hlasovať o pozmeňujúcich a doplňujúcich návrhoch v bodoch 1, 2 a 3 spoločne s návrhom gestorského výboru schváliť ich.
Kollár, Boris, predseda NR SR (2022-10-04):
Prosím, prezentujme sa a hlasujeme. (Hlasovanie.) Prítomných 145 poslancov, za 63, proti 26, zdržalo sa 53, nehlasovali 3. Konštatujem, že Národná rada sa uzniesla, že nebude pokračovať v rokovaní o návrhu zákona . Teraz budeme hlasovať o bode 76 schváleného programu, ktorým je prvé čítanie o návrhu poslancov Tomáša Tarabu, Štefana Kuffu a Filipa Kuffu na vydanie ústavného zákona, ktorým sa mení a dopĺňa ústava, tlač 1147. Spravodajcom je člen ústavnoprávneho výboru poslanec Juraj Šeliga. Prosím ho, aby uviedol hlasovanie. To je ten zákon o, aby sme mohli si skrátiť volebné obdobie, aby bolo jasné. (Hlasovanie o návrhu poslancov Národnej rady Slovenskej republiky Tomáša Tarabu, Štefana Kuffu a Filipa Kuffu na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 1147.)
Osuský, Peter, poslanec NR SR (2014-11-08):
Vážená pani predsedajúca, no nebudem nosiť sovy do Atén, ale nedá sa mi fakt nepovedať, že vaše vystúpenie, pán minister, bolo plavným letom v porovnaní s takou ťažkotonážnou orbou premiéra, ktorý má ale to šťastie, že keď už aj nemá právo prvej noci, má právo štartu pred vami. To vám hovorím ako ten, ktorý rečneniu rozumie. A berte to fakt ako chlapské uznanie. Iná vec je, že ste si pri tých rozbehoch na voľné priame kopy dávali niekedy strašne dlhý rozbeh dozadu. Došli ste niekedy do obdobia, keď poslanec Robert Fico bol členom vládnej koalície. A keď ste hovorili o integrite a o tom, kto mal vystúpiť a kričať v iných súvislostiach, tak rozhodne je doložiteľné, že vtedy bol súčasťou telesa, o ktoré ste sa opreli v jednom z tých priamych kopov. Inak pokiaľ ide o to fotografovanie, neviem, kto si čo fotil. Ku svojej cti musím povedať, že môj priateľ Peter Zajac ani ja sme si nefotili nič, po prvé ako hovorili zlí jazyci, preto, lebo nevieme fotiť, a po druhé preto, že by som chcel vidieť toho blbca, ktorý by sa opýtal poslanca Osuského, či náhodou nevolil Dobroslava Trnku a či na to má doličný predmet. (Potlesk.) Takže o moju integritu sa báť nemusíte, moja integrita ma priviedla okrem iného k tomu, že ma možno časť ľudí, ktorí ma kedysi mali radi, nemá rada, lebo som umožnil, ako tvrdia oni, no nie je to tak, nástup vašej vlády, len preto, že som integrálne dodržal to, čo som hovoril, na rozdiel od iných, ktorí sa otočili na pätáku. Takže toľkoto k tej integrite. A k tomu Ústavnému súdu len toľko. Nemôžete ho používať ako argument len vtedy, keď sa vám hodí, pretože on vynáša nejaké nálezy a niekedy sú také alebo sú také: „Padni, komu padni.“ A tak to bolo i v mnohých veciach, o ktorých ste ako o Ústavnom súde ako o opore hovorili.
Hrnčiar, Andrej, podpredseda NR SR (2017-09-07):
Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Nech sa páči, pán poslanec Dostál.
Urban, Miroslav, poslanec NR SR (2022-02-03):
Ďakujem za slovo. Vy ste nepochopili predkladaný zákon! Ja nespochybňujem očkovanie, panebože, ja neviem, koľkokrát to mám povedať, ja som očkovaný dvakrát plus tretí, tretí booster som si dal v novembri. Mám očkované všetky deti proti základným tým povinným očkovaniam. To neni žiaden problém, my niečo hovoríme iné. Tento návrh zákona hovorí o tom, aby povinné očkovanie voči covidu nenariadil hlavný hygienik, povedzme pán doktor Mikas, ale aby sme to schválili v parlamente. Viete, to je o tých argumentoch a vzájomnej komunikácii. My si tu na seba napádame, urážame sa navzájom, ale však to je o tej komunikácii. Však keď máte lepšie argumenty, tak ma zmetiete, očkovanie v pohode. Však ja tu nehovorím, že sa neočkujte! Ja len hovorím, že tá povinnosť, že to je možno diskutabilné a o tom treba rozprávať. V sovietskom bloku sme mali veľa povinných očkovaní a zase v západných krajinách tam neni toľko povinných očkovaní, tam je to očkovanie dobrovoľné, je to vysvetlené, odkomunikované, a tí ľudia to jednoducho akceptujú. Tam tie deti normálne zaočkujú a nikto im to nemusí nariadiť, lebo oni vedia, keby ste im to vysvetlili, povedali, predsa proti tetanu a takéto bežné očkovania, to je úplne v pohode, aj tie ostatné, čo vravíte. Ony zoznamy tých očkovaní, chorôb sa menia, napríklad vypadla tuberkulóza, ja si myslím, že by sme sa mohli očkovať, lebo tá tubera zase prichádza z východu, jedno dieťa, druhé mám očkované, tretie nemám. Takže to sa tie zoznamy menia. A takisto ten covid alebo hepatitída B, dakedy sa zdravotníci, potom rómske osady a teraz, keď je tá očkovacia látka už dlhšie na trhu, zlacnela, tak už sa očkujú všetci. Len ešte by som spomenul, že ľudia majú právo si vybrať a vy to musíte argumentovať a správne. Očkovať sa teraz proti omikronu, keď tá vakcína bola pred rokom vyvinutá, keď tá účinnosť je 50-percentná. Dobre, tak očkujte starých ľudí, očkujte ich, v septembri ste ich mohli očkovať... (Prerušenie vystúpenia časomerom.)
T. Bastrnák, poslanec: (2002-12-12):
Prosím o tomto návrhu hlasovať.
Tomanová, Viera, poslankyňa NR SR (2012-10-24):
Ďakujem, pani predsedajúca. Pán poslanec, ja viem, aký je váš vzťah k sociálnemu dialógu ako takému. A napriek všetkému si dovolím pripomenúť, že Európska komisia, Európska únia je založená na podstate – na tripartite a na dohodách v rámci zamestnávateľov, zamestnancov, teda zástupcov zamestnancov, a samozrejme vládnych inštitúcií. A treba si uvedomiť, že ani jedna smernica v Európskej únii, ktorá sa dotýka zamestnancov, nie je bez toho prijatá, aby nebola dojednaná dohodou v rámci tripartitného vyjednávania. Samozrejme, viem veľmi dobre, čo ste urobili vy s tripartitou počas vašej vlády a čo ste urobili so Zákonníkom práce. A ja som veľmi rada, že Zákonník práce, novela, ktorá je tu, skutočne vracia náš Zákonník práce medzi štandard Európskej únie. Hovorím medzi štandard, žiadny nadštandard. A veľmi sa teším, že sa budú riešiť aj také veci a Zákonník práce prináša riešenie aj takých vecí, aby nebolo možné dohodnúť v kolektívnej zmluve horšie pracovné podmienky, ako sú zapísané v paragrafovom znení v Zákonníku práce. Viete, musím pripomenúť ešte jednu vec, a to napriek tomu, že ste povedali, že nereagujem. Budem reagovať na záznam z Rady hospodárskej sociálnej dohody z 28. 2. 2003, kde vy tvrdíte, že Zákonník práce bol prijatý sú súhlasom sociálnych partnerov. Nebol. Bola zásadná pripomienka, vy sám ste ju tu odprezentovali k participáciám. O tom je tripartitná dohoda, že keď sa bilaterálne nevedeli dohodnúť zástupcovia zamestnancov a zamestnávateľov, tak vládna strana mala hľadať riešenie. Vy ste nič také neurobili, pretože vám v žiadnom prípade nejde o zamestnancov, o ľudí práce. Ide vám iba o podnikateľov.
Mesterová, Zuzana, poslankyňa NR SR (2024-09-11):
Ďakujem pekne za slovo, pán predsedajúci. Dúfam, že tento pozmeňujúci návrh je riadne zverejnený, lebo tento chaos, čo vláda odborníkov a poriadku priniesla, už ako začína byť pomerne smiešny. A možno by sme mohli vládne návrhy skôr, ako predložíte do pléna Národnej rady, prekonzultovať s orgánmi, ktorým to prináleží, napríklad s Európskou komisiou, aby ste tu nemuseli potom pozmeňujúce návrhy predkladať takýmto neprehľadným spôsobom, lebo toto už začína byť, no, hanba je také diplomatické slovo. Ďakujem pekne.
P. Hrušovský, podpredseda NR SR: (2001-10-04):
Pán poslanec Rusnák.
Hlina, Alojz, poslanec NR SR (2015-05-06):
Ja len doplním kolegu a ten jeho postreh. (Prerušenie vystúpenia predsedajúcim.)
Laurenčík, Milan, podpredseda NR SR (2021-09-17):
Ďakujem. To bol posledný príspevok vo všeobecnej rozprave. V tejto chvíli vyhlasujem všeobecnú rozpravu za skončenú. Pani navrhovateľka, chcete ešte zaujať stanovisko? Nie. Chce sa vyjadriť k rozprave pán spravodajca? Ani pán spravodajca. Takže prerušujem rokovanie o tomto bode programu. Vážené panie poslankyne, vážení páni poslanci, budeme pokračovať teraz prvým čítaním o návrhu skupiny poslancov na vydanie zákona, ktorým sa dopĺňa zákon č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov. Návrh zákona je pod tlačou 659. Návrh na jeho pridelenie na prerokovanie výborom je v rozhodnutí č. 689. Teraz dávam slovo pani poslankyni Kataríne Hatrákovej, aby za skupinu poslancov návrh zákona uviedla. Nech sa páči. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov , tlač 659.)
M. Hort, podpredseda NR SR: (2008-09-17):
Teraz otváram všeobecnú rozpravu. Konštatujem, že do rozpravy som nedostal žiadnu písomnú prihlášku, a preto sa pýtam, kto sa chce prihlásiť k tomuto návrhu zákona do rozpravy ústne. Pani poslankyňa Klára Sárközy, ďalej, Ľudmila Mušková. Uzatváram možnosť prihlásiť sa do rozpravy. A slovo dávam pani poslankyni Kláre Sárközy. Nech sa páči.
M. Číž, podpredseda NR SR: (2006-12-13):
(Hlasovanie.) Prítomných 138 poslancov, za 136 poslancov, zdržali sa 2 poslanci. Konštatujem, že Národná rada pridelila návrh tohto zákona výborom, určila gestorský výbor, ako aj príslušné lehoty výborom  na prerokovanie v druhom čítaní. Tým sme vyčerpali všetky hlasovania o prerokovaných návrhoch do 17.00 hodiny. Teraz budeme pokračovať v našom prerušenom rokovaní o vládnom návrhu zákona, ktorým sa mení a dopĺňa zákon č. 276/2001 Z. z. o regulácii v sieťových odvetviach a o zmene a doplnení niektorých zákonov v znení neskorších predpisov. Budeme pokračovať vo všeobecnej rozprave. Do rozpravy sa ústne prihlásil pán poslanec Kahanec. Má slovo.
Jasaň, Viliam, poslanec NR SR (2015-05-06):
Ďakujem pekne. Pán kolega, možno ste zabudli spomenúť a mohli ste to povedať, že tá dychovka a tá štábna kultúra sa týka aj tých poslancov, okrem iného možno aj vás, ktorí v priebehu jedného volebného obdobia dokážu byť nezávislí, potom v dvoch stranách a skáču z jednej strany do druhej len preto, aby im ostala šanca sa nejakým spôsobom zase dostať do parlamentu. O tom hovoríte, o štábnej kultúre, vy? Zrovna vy? (Potlesk.)
P. Hrušovský, podpredseda NR SR: (2001-12-05):
Pán poslanec Cuper a pán poslanec Jarjabek. J. Cuper, poslanec: Pán predsedajúci, prečo nepoviete občanom tohto štátu, že sa bojíte zrušenia fondov alebo že by za to nehlasovala aj vládna koalícia, a preto odkladáte hlasovanie, než predložíte štátny rozpočet a než začnete o ňom hlasovať. Toto je jednoducho obyčajný podvod, ktorý tu od rána chystáte. Potreboval som vám aj občanom tohto štátu to povedať, aby to bolo v histórii zapísané. Pani ministerka ide manipulovať zasa v súvislosti so schvaľovaním štátneho rozpočtu. Ďakujem.
Grendel, Gábor, podpredseda NR SR (2021-11-24):
Teraz dávam možnosť prihlásiť sa do rozpravy ešte ústne. Pán poslanec Čekovský, ako jediný. Končím možnosť prihlásiť sa do rozpravy, ale ešte predtým sa hlási ešte pani... Nie? Tak chvíľku strpenia, vás poprosíme. (Reakcia z pléna.) Nie, nie, nie... (Reakcie z pléna.) Dvojminútovú hygienickú prestávku, kolegovia. Ste za to, aby sme pokračovali? (Reakcie z pléna.) (Dvojminútová prestávka.)
P. Hrušovský, predseda NR SR: (2004-07-06):
(Hlasovanie.) 129 prítomných, 108 za, 5 proti, 16 sa zdržalo. Návrh sme schválili. Poprosím predsedu ústavnoprávneho výboru pána Drgonca, aby z poverenia výboru predniesol návrhy k prerokúvanému vládnemu návrhu ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení ústavného zákona č. 244/1998 Z. Z., ústavného zákona č. 9/1999 Z. z., ústavného zákona č. 90/2001 Z. z., ústavného zákona č. 140/2004 Z. z. a ústavného zákona č. 323/2004 Z. z. Pán predseda, máte slovo. J. Drgonec, poslanec: Ďakujem. V rozprave vystúpili dvaja poslanci, ktorí...
Paška, Pavol, predseda NR SR (2014-06-10):
Pán poslanec Hlina, do rozpravy.
Danko, Andrej, predseda NR SR (2019-09-17):
Tri faktické na vystúpenie pána poslanca. Pán poslanec Heger.
Danko, Andrej, podpredseda NR SR (2023-12-08):
Ďakujem, pán minister. Dávam slovo spoločnej spravodajkyni z výboru pre pôdohospodárstvo a životné prostredie poslankyni Zuzane Matejíčkovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru.
Danko, Andrej, podpredseda NR SR (2024-06-26):
Poslanec Zahorčák.
Figeľ, Ján, podpredseda NR SR (2012-06-27):
Ďakujem pekne. Pán podpredseda, nech sa páči, zaujmite miesto pre navrhovateľov. Dávam teraz slovo spravodajcovi, ktorého určil gestorský výbor, pre financie a rozpočet, predsedovi výboru pánovi Danielovi Duchoňovi.
Pčolinský, Peter, podpredseda NR SR (2023-06-22):
To jest... koľká je to vaša otázka? Vaša je to tretia. Vaša tretia, celkovo štvrtá. Zatiaľ ste mali dve, toto je tretia. Teda mali ste jednu, na druhú sa neodpovedalo.
P. Paška, predseda NR SR: (2009-10-21):
Otváram rozpravu. Nemám písomnú prihlášku. Je možnosť sa prihlásiť. Nie je záujem o rozpravu. Ďakujem. Vyhlasujem rozpravu za skončenú. A prerušujem rokovanie o tomto bode programu. Pán minister teraz uvedie v druhom čítaní vládny návrh zákona, ktorým sa mení a dopĺňa zákon č. 104/2004 Z. z. o spotrebnej dani z vína v znení neskorších predpisov (tlač 1182). Spoločná správa je pod číslom 1182a.
M. Číž, podpredseda NR SR: (2007-09-20):
Ako druhý písomne prihlásený do rozpravy je pán poslanec Urbáni. Má slovo. Poprosím opäť uviesť číslo, pod ktorým sa odpoveď člena vlády nachádza. Nech sa páči.
Zmajkovičová, Renáta, podpredsedníčka NR SR (2014-10-15):
S faktickými poznámkami jeden poslanec, dvaja. Uzatváram možnosť prihlásiť sa. Pán poslanec Brocka.
Beblavý, Miroslav, poslanec NR SR (2017-05-19):
Ďakujem pekne. Chcem len poďakovať za obidve faktické poznámky a verím, že sa naozaj spoločnými silami to vám podarí to dotiahnuť. Ďakujem.
Hort, Milan, podpredseda NR SR (2011-09-14):
Ďakujem pekne. Otváram rozpravu k tomuto bodu. Opätovne musím konštatovať, že písomnú prihlášku som nedostal. A tak sa pýtam, kto sa hlási ústne? Evidujem pána poslanca Dušana Muňka, pani poslankyňu Vieru Tomanovú. Uzatváram možnosť prihlásiť sa do rozpravy. A slovo má pán poslanec Dušan Muňko.
Blanár, Juraj, podpredseda NR SR (2021-05-10):
Pán poslanec Kéry, môžete reagovať, tak ako som vám aj hovoril v súvislosti s pánom ministrom, na faktické poznámky, nech sa páči.
Vaľová, Jana, poslankyňa NR SR (2017-09-12):
Takže tak. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade... (no jasne) a predloží Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre hospodárske záležitosti a Výboru Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predsedajúci, otvorte všeobecnú rozpravu. Ospravedlňujem sa za chybičky. Ďakujem.
Dostál, Ondrej, poslanec NR SR (2024-04-16):
Ďakujem, pán poslanec Lackovič, no podobne ako vy, dám jeden kritický na pôsobenie vlád SMER-u alebo teda súčasnej vládnej koalície, ktorá pôvodne mala pôvod, pôvod v SMER-e a s výnimkou SNS, ale je fakt, že istým spôsobom macošsky a nie veľmi ústretovo a berúc ohľad na samosprávy sa k samosprávam správajú vlády naprieč, naprieč volebnými obdobiami. A teda áno, ešte raz jak som to v tej rozprave k skrátenému legislatívnemu konaniu povedal, že mohla vláda využiť ten čas miesto toho, aby vytvorila priestor pre volebnú kampaň Petra Pellegriniho, miesto toho, aby pretláčala mafiánsky balíček. No len teraz tu máme nejakú situáciu a čo máme v tej situácii robiť? Máme, alebo nemáme podporiť toto opatrenie, ktoré nie je systémové, ale však ani oni sa netvária, že je to, že je to systémové a v takomto čase asi ťažko by niekto prišiel so systémovým opatrením, ktoré by celkovo zmenilo financovanie samospráv. Ja som skeptický k tomu, že nejaké systémové opatrenie od tejto vlády akokoľvek príde, ale jednoducho je tu konkrétny problém, že samosprávy zrejme, ak by sa nič nespravilo, tak budú stáť pred zásadným nedostatkom finančných zdrojov, ktorý je spôsobený sociálnymi opatreniami za čias, za čias vlády Eduarda Hegera. A v tejto situácii podporiť, alebo nepodporiť takýto, hovorím, čiastkový nedostatočný, ale do istej miery problém, problém riešiaci návrh zákona?
Blanár, Juraj, podpredseda NR SR (2021-07-01):
Pán podpredseda vlády, môžete odpovedať.
Gašpar, Tibor, poslanec NR SR (2024-02-08):
Pán predsedajúci, dajte, prosím, hlasovať o bodoch 4 a 11 pozmeňujúceho návrhu poslanca Majerského.
Pellegrini, Peter, podpredseda NR SR (2020-04-23):
Pán poslanec Svrček.
Krajčí, Marek, poslanec NR SR (2019-09-20):
Ďakujem pekne za slovo. V zastúpení predkladateľov zákona by som chcel požiadať plénum Národnej rady Slovenskej republiky, aby bod č. 99, tlač 1651, bol prerokovaný na záver schôdze.
Burian, Jozef, poslanec NR SR (2016-11-30):
Ďakujem. Teraz budeme hlasovať o pozmeňujúcich návrhoch pani poslankyne Gaborčákovej. Tá žiadala, aby sme hlasovali o jednotlivých bodoch samostatne, čiže budeme najprv hlasovať o prvom bode pani poslankyne Gaborčákovej.
Grendel, Gábor, podpredseda NR SR (2021-12-07):
Pani poslankyňa Romana Tabák.
Danko, Andrej, podpredseda NR SR (2024-05-10):
Tri faktické. Poslanec Jarjabek.
M. Číž, podpredseda NR SR: (2008-03-28):
Vážené kolegyne, kolegovia otváram rozpravu. Chcem vás informovať, že v mene poslaneckých klubov sa prihlásili do rozpravy za poslanecký klub KDH pani poslankyňa Gibalová a za SMER pani kolegyňa Vaľová. Takže v zmysle rokovacieho poriadku budú nasledovať vystúpenia poslancov poverených za vystúpenie poslaneckého klubu. Takže slovo odovzdávam pani poslankyni Gibalovej za poslanecký klub KDH. Máte slovo, pani poslankyňa.
Blanár, Juraj, podpredseda NR SR (2022-10-19):
Tri faktické poznámky na vaše vystúpenie. Pán poslanec Osuský ako prvý.
Jurinová, Erika, podpredsedníčka NR SR (2013-06-21):
Ďakujem. Pán poslanec, na vaše vystúpenie nie sú žiadne faktické poznámky. Poprosím, nech sa páči do rozpravy, pani spravodajkyňa Lea Grečková.
Pčolinský Peter, podpredseda NR SR (2022-12-07):
Pán poslanec, ja kľudne aj vám zoberem slovo. Vážte slová.
Hort, Milan, podpredseda NR SR (2011-06-30):
Pán poslanec, musíte stlačiť číslo tri. Nech sa páči.
Ďuriš Nicholsonová, Lucia, podpredsedníčka NR SR (2016-10-26):
Ďakujeme pekne, pani spravodajkyňa. Týmto prerušujem rokovanie o tomto bode programu. Pokračovať budeme v prerušenej rozprave v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 308/1991 Z. z. o slobode náboženskej viery. Máte to pod tlačou 273. Poprosím pána poslanca Tibora Bernaťáka, aby zaujal miesto určené pre navrhovateľov, a spravodajcu z výboru pre kultúru a médiá pána poslanca Karola Farkašovského, nech sa páči, zaujmite, prosím, miesto pre spravodajcu. Ďalším v poradí z písomne prihlásených rečníkov do rozpravy je pán poslanec Miroslav Sopko, ktorému týmto odovzdávam slovo. A podľa zoznamu prihlásených sa pripraví pán poslanec Viskupič. (Pokračovanie rokovania o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 308/1991 Zb. o slobode náboženskej viery a postavení cirkví a náboženských spoločností v znení neskorších predpisov , tlač 273.)
Petrák, Ľubomír, poslanec NR SR (2017-09-07):
Ďakujem pekne, pán podpredseda. V rozprave bol dnes podaný jeden pozmeňujúci návrh a nakoľko neuplynula 
48-hodinová lehota, poprosím dať najskôr hlasovať o skrátení lehoty.
Šimečka, Michal, podpredseda NR SR (2024-04-18):
Ďakujem pekne. Pán poslanec Dubéci.
Blaha, Ľuboš, poslanec NR SR (2014-01-30):
Pán kolega Figeľ, vyprosím si tú trápnu prízemnú historickú odbočku k Mussolinimu, ktorou ste sa snažili akoby naznačiť, že by bolo nejaké spojenie medzi socialistickou ideológiou a fašizmom. Preboha, pán kolega, viete, kto išiel prvý do koncentrákov za Hitlera a Mussoliniho? Sociálni demokrati, komunisti, odborári, tí išli do koncentrákov, nie pravicové strany, títo. Takže aké spojenia? Mimochodom, o Mussolinim sa veľmi pochvalne vyjadroval aj Winston Churchill svojho času. To znamená, že aj on je fašista? Alebo to sú čo za skratky? Absolútne insitné. Samozrejme, Mussolini bol šéfredaktor Avanti, v poriadku. Ale rozišiel sa so socialistami a potom pozatváral jedného po druhom, Antonia Gramsciho a tak ďalej. Však trošičku naštudujte si tú históriu alebo tieto veci. A inak, mimochodom, tak vám to poviem naspäť. Slovenský štát poslal 60 tisíc Židov do koncentrákov, kto bol na jeho čele? Kňaz žeby?
Sulík, Richard, podpredseda vlády a minister hospodárstva SR (2022-05-19):
Ďakujem pekne. Dobrý deň prajem, ctené panie poslankyne a páni poslanci. Otázka teda je, že aký očakávame nárast cien tepla pre domácnosti? Cena tepla sa odvíja od plynu úplne priamo úmerne, o koľko bude rásť plyn, o toľko približne bude rásť teplo, takže tá cena plynu je problém. Dôjde k nárastu, dôjde k významnému nárastu preto, lebo taká je trhová cena plynu. Takto sa obchoduje. Je to spôsobené aj vojnou, ale už aj predtým oživením ekonom..., oživením ekonom..., oživenie ekonomiky spôsobilo, že plyn išiel rapídne hore. Myslím si, že najlepšiu nákupnú stratégiu majú v SPP. Sú tam naozaj ľudia, ktorí sa tomuto na vysokej profesionálnej úrovni venujú a dokážu nakúpiť rôznymi, teda kombináciou rôznych období dokážu nakúpiť plyn najlacnejšie, ako sa dá, plus robia to vo veľkom a tam teda je šanca, že, alebo je vysoká pravdepodobnosť, že to nakúpia najlepšie, ako vedia. Aby som sa nevyhol teraz konkrétnej otázke, pán poslanec Šudík, tak cena plynu bude rásť o niekoľko desiatok percent samotného plynu a dá sa to stlmiť takým opatrením, že cena, že DPH na plyn, ak nám to Európska únia dovolí, tak táto DPH keby bola dočasne na 0 % daná, to by pomohlo len domácnostiam, nie firmám preto, lebo tie si tú dnešnú DPH tak či tak odrátajú. Pri domácnostiach by to spôsobilo výpadok asi 60 miliónov eur. Ak by teda došlo k dohode, že DPH na plyn by bola 0 % na budúci a povedzme aj ten ďalší rok, tak by sme dokázali dať cenu plynu takú, že by bola desať, maximálne pätnásť percentami nad dnešnou cenou plynu. Teda by sme kopírovali infláciu. Toto je maximum, ktoré sa bude dať dosiahnuť. Ak sa nepodarí na, v koalícii dohodnúť na nižšej alebo nulovej DPH na plyn, tak cena plynu bude rásť možno o jednu tretinu a viac. Toľkoto, odpoveď na prvú otázku.
Zajac, Pavol, poslanec NR SR (2015-09-17):
Pán kolega Číž, vy vo svojom vystúpení toho poviete strašne veľa, takže ťažko sa na vás reaguje. Ja sa skúsim sústrediť a na jednom príklade vám to vysvetliť, lebo vy ste povedali, že my nabrýzgame čokoľvek a nezmyselné obvinenia. No tak vám poviem, za vašej prvej vlády sa obstarávalo, pričom vy ste obstarávali elektronické mýto na Slovensku. Tak ste to obstarávali, že troch uchádzačov ste vylúčili zo súťaže, zostal tam jeden uchádzač, firma SkyToll, čo bolo drahšie o 200 mil. oproti tomu ďalšiemu, a za 840 mil. ste s tou firmou podpísali zmluvu. Cez rôzne dodatky dnes, a môžem vám tú interpeláciu ukázať, táto firma má výhľadovo v ďalších rokoch zákazky od štátu cez miliardu eur. Rozumiete tomu, že to je miliarda eur, ktoré zaplatíme tejto firme? Ak tomu nerozumiete, skúste si to napísať a spočítajte si tie nuly. Cez miliardu táto firma má a my nevieme ani to, kto je jej vlastník. A menia sa tí vlastníci. A ešte bolo málo tej firme, tak si vypýtala za službu overovania palivových kariet ďalších 130 mil. na ďalších 13 rokov, cez firmu FLEETPAY, ktorá tiež kdesi tam sídli v daňových rajoch. Ale Európska komisia nám na to prišila a povedala, že bez súťaže si palivové karty nemohli objednať ako ďalšiu službu, za ktorú ďalšie peniaze platíme. Preto sa urobila súťaž, súťaž naoko a vyhrala ju firma PAYWELL, ale vlastne za ňu ďalej bude robiť firma FLEETPAY a ďalších 130 mil. vám tak nevadí, že z verejných zdrojov tu odchádza miliarda plus ďalších 130 mil., 1,130 mld. firme, pričom my ani nevieme o jej pozadí, o nej, kto je jej majiteľom? A vyhrala táto firma súťaž tak, že ostatných vylúčili zo súťaže? To sú tie... (Prerušenie vystúpenia časomerom.)
M. Hort, podpredseda NR SR: (2008-09-10):
O ospravedlnenie svojej neúčasti na dnešnom rokovacom dni písomne požiadali páni poslanci Maroš Kondrót, Ľuboš Micheľ a Jána Pataky. V súlade so schváleným programom teraz pristúpime k prvému čítaniu o vládnom návrhu zákona o efektívnosti pri používaní energie a o zmene a doplnení zákona č. 555/2005 Z. z. o energetickej hospodárnosti budov a o zmene a doplnení niektorých zákonov v znení zákona č. 17/2007 Z. z. (zákon o energetickej efektívnosti) . Tento vládny návrh zákona ste dostali ako tlač 735 a návrh na jeho pridelenie na prerokovanie výborom je v rozhodnutí č. 758. Vítam na rokovaní Národnej rady pána ministra Ľubomíra Jahnátka a prosím ho, aby návrh zákona uviedol. Nech sa páči.
Hort, Milan, podpredseda NR SR (2010-11-04):
Ďakujem pekne. Ďalšou, v poradí štvrtou otázkou, ktorá bola vylosovaná je otázka, ktorú položil pán poslanec Ivan Štefanec. Položil ju pánovi ministrovi hospodárstva Slovenskej republiky Jurajovi Miškovovi. Pretože obaja sú v sále prítomní, otázku prečítam: „Pán minister, v akom stave je projekt znižovania administratívneho zaťaženia podnikania a ako v ňom plánujete ďalej postupovať?“ Pán minister, nech sa páči.
Pellegrini, Peter, predseda NR SR (2015-11-26):
Prezentujme sa a hlasujme o druhom bode prvého pozmeňujúceho návrhu pána poslanca Érseka. (Hlasovanie.) Prítomných 136 poslancov, za hlasovalo 57, proti bolo 57, zdržalo sa 21 poslancov, nehlasoval 1. Tento bod sme neschválili.
Jurinová, Erika, podpredsedníčka NR SR (2014-03-25):
Dávam slovo spravodajcovi, ktorého určil navrhnutý gestorský ústavnoprávny výbor, predsedovi tohto výboru, poslancovi Róbertovi Madejovi.
P. Paška, predseda NR SR: (2008-09-10):
(Hlasovanie.) 144 prítomných, 85 za, 1 proti, 58 sa zdržalo. Návrh sme postúpili do druhého čítania.
P. Hrušovský, predseda NR SR: (2004-10-26):
(Hlasovanie.) 138 prítomných, 78 za, 26 proti, 34 sa zdržalo. Návrh sme schválili. Poprosím pána poslanca Miššíka, aby z poverenia ústavnoprávneho výboru uvádzal návrhy hlasovaní k vládnemu návrhu zákona, ktorým sa mení a dopĺňa zákon č. 416/2004 Z. z. o Úradnom vestníku Európskej únie , ktorý prerokúvame ako tlač 817. Spoločnú správu výborov máte ako tlač 817a. Pán spoločný spravodajca, nech sa páči.
Bugár, Béla, podpredseda NR SR (2018-12-06):
Ďakujem. Otváram rozpravu. Dostal som písomné prihlášky dvoch poslancov, za klub SaS pán poslanec Sloboda a potom ešte pán poslanec Beblavý. Ale predtým sa hlási o slovo pán podpredseda Národnej rady Glváč, nech sa páči.
Vašečka, Richard, poslanec NR SR (2021-05-28):
Ďakujem za slovo, pán predsedajúci. Ďakujem pani kolegyni Šutekovej za jej pokojné, konštruktívne vystúpenie aj smerom k ďalším kolegom či kolegyniam. Ja môžem povedať, že ja som zástanca alebo som priaznivec Európskej únie, myšlienky Európskej únie. Možno mám problémy s niektorými momentálnymi nastaveniami alebo fungovaním, ale to je na diskusiu. A chcem povedať, že my nie sme v Európskej únii, Slovensko. My sme Európska únia úplne rovnako ako iné štáty. To neni nejaký samostatný subjekt, nejaký, nejaký iný, nadradený. Európska únia existuje, lebo sme tak rozhodli. Rozhodli sa tak národné štáty. Keď sa rozhodnú, že nebude existovať, tak nebude existovať. Keď si Nemci, Francúzi, Slováci, Poliaci povedia, že nebude, tak nebude. Európska únia je z našej vôle. A tá subsidiarita, ale, ale aj vôbec ten postup je taký, že na prvom mieste je Slovensko a národné štáty a potom je Európska únia, čo je dobré, lebo nemáme tu vojnu, môžme komunikovať, môžme nejakým spôsobom spolupracovať, môžme cestovať. Áno, sú problémy a práve podľa mňa a toto hovorím veľmi úprimne, práve toto škodí tej myšlienke európskej spolupráce, ak sa prijímajú takéto návrhy, ktoré ako keby tak zvrchu chcú poučovať národné štáty, napr. spomínajú Poľsko alebo možno ďalšie krajiny. To je podľa mňa nenáležité. A preto sa proti tomu ozývame. Lebo napríklad kolegovia, ktorí nie sú zástancovia európskej integrácie, a je to ich legitímne právo, tak oni práve potom využijú takúto správu na to, že hovoria, vidíte, Európska únia je zlá, lebo prijíma takéto správy. Ja si nemyslím, že Európska únia je zlá, ale táto správa je nesprávna a my sa musíme ozvať a je to naša povinnosť voči občanom Slovenskej republiky. Ďakujem.
V. Veteška, podpredseda NR SR: (2005-02-08):
B. Brestenská, poslankyňa: Vážený pán predsedajúci, vážené dámy a páni, dovoľte mi oboznámiť vás so závermi spoločnej správy k predloženému návrhu skupiny poslancov Národnej rady na vydanie zákona, ktorým sa mení a dopĺňa zákon Slovenskej národnej rady č. 111/1999 Zb. o štátnom podniku v znení neskorších predpisov. Národná rada Slovenskej republiky uznesením č. 1422 z 15. decembra 2004 pridelila návrh skupiny poslancov Národnej rady na vydanie zákona, ktorým sa mení a dopĺňa zákon Slovenskej národnej rady č. 111/1999 Zb. o štátnom podniku v znení neskorších predpisov (tlač 937), na prerokovanie v druhom čítaní vo výboroch do 27. januára 2005 a v gestorskom výbore 28. januára 2005. Prerokovali tento návrh zákona ústavnoprávny výbor, výbor pre hospodárstvo, privatizáciu a podnikanie a výbor pre pôdohospodárstvo. Ako gestorský výbor bol určený výbor pre hospodárstvo, privatizáciu a podnikanie. Iné výbory návrh neprerokovali. Z uvedených výborov ústavnoprávny výbor prerokoval návrh zákona 25. januára a neprijal platné uznesenie, nakoľko návrh uznesenia nezískal potrebnú nadpolovičnú väčšinu prítomných poslancov. Výbor pre hospodárstvo, privatizáciu a podnikanie prerokoval návrh zákona 19. januára 2005 a uznesením č. 501 odporučil Národnej rade návrh zákona schváliť so zmenami a doplnkami uvedenými v prílohe uznesenia. Výbor pre pôdohospodárstvo prerokoval návrh zákona 25. januára 2005 a uznesením č. 289 odporučil Národnej rade návrh zákona schváliť s pripomienkami uvedenými v uznesení. Z uznesení výborov Národnej rady vznikli pripomienky a návrhy, ktoré sú v spoločnej správe, je ich 10. Gestorský výbor odporúča Národnej rade o bodoch 1 až 5, 9 a 10 hlasovať spoločne s odporúčaním schváliť ich a o bodoch 6, 7, 8 hlasovať spoločne s odporúčaním neschváliť ich. Gestorský výbor na základe stanovísk výborov v súlade s § 79 ods. 4 a s § 83 rokovacieho poriadku odporúča Národnej rade Slovenskej republiky návrh skupiny poslancov Národnej rady na vydanie zákona, ktorým sa mení a dopĺňa zákon Slovenskej národnej rady č. 111/1990 Zb. o štátnom podniku v znení neskorších predpisov, schváliť. Pán predsedajúci, prosím, otvorte rozpravu.
Dostál, Ondrej, poslanec NR SR (2022-10-05):
Tiež by som sa chcel ako pán poslanec Viskupič dotknúť toho procesu a z formálneho hľadiska je to asi, asi v poriadku, že vláda môže opätovne požiadať o skrátené legislatívne konanie aj k tomu istému návrhu. Môže sa to zdať zvláštne, keďže pri zákonoch je šesťmesačná lehota, keď nie je možné opätovne predložiť taký istý zákona alebo návrh zákona, vo vzťahu k návrhu na skráteného legislatívne konanie to možné je, tam také obmedzenie v zákone o rokovacom poriadku explicitne stanovené nie je. A ale aj tak je namieste sa teda pýtať, že čo sa zmenilo alebo či, či ten návrh je nejaký iný alebo iba, iba vláda teda bude skúšať a skúšať až raz tu bude taká zostave, že, že prejde aj ten návrh na skrátené legislatívne konanie. Ale teda vecne by som sa chcel spýtať a nebudem sa kvôli tomu hlásiť do rozpravy keďže to súvisí aj s tým, čo hovoril pán poslanec Viskupič, že či vláda neuvažovala že by, že by predložila okrem ďalšieho návrhu na skrátené legislatívne konanie aj návrh novely zákona o štátnom rozpočte, ktorý by povedzme vyšiel v ústrety tým pochybnostiam a výhradám, ktoré tu zazneli v rozprave, lebo ja nevnímam tú náladu takú tak, že by bola a priori väčšina, väčšina parlamentu proti akejkoľvek zmene rozpočtu, ale toto sa nám zdá tak všeobecné, že, že nenašlo sa dosť poslancov, aby podporili skrátené legislatívne konanie. Možno keby sme tu mali v tejto chvíli iný návrh novely zákona o štátnom rozpočte, kde by bolo konkretizované aspoň to, čo konkretizované byť môže, lebo uznávam, že možno nie všetko môže byť konkretizované, tak by sa tu nemuseli rátať hlasy, že či to prejde o dva hlasy alebo o jeden hlas, alebo to neprejde o jeden hlas, ale by to pohodlnou väčšinou prešlo.